DA Den Europæiske Unions Tidende C 198/4

Oplysninger fra medlemsstaterne om statsstøtte, der ydes i overensstemmelse med Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2009/C 198/03

Støtte nr.: XA 55/09

Medlemsstat: Letland

Region: —

Støtteordningens benævnelse eller navnet på den virksomhed, der modtager en individuel støtte: Atbalsta shēma “Atbalsts lauku un lauksaimnieku biedrību un nodibinājumu savstarpējās sadarbības veicināšanai”

Retsgrundlag: Ministru kabineta noteikumu “Noteikumi par ikgadējo valsts atbalstu lauksaimniecībai un tā piešķiršanas kārtību” 5. pielikuma 1. programma 1.–9. punkts.

Forventede årlige udgifter til ordningen eller det samlede individuelle støttebeløb: Samlet støttebeløb i 2009: 550 000 LVL

Samlet støttebeløb i 2010: 550 000 LVL

Samlet støttebeløb i 2011: 550 000 LVL

Samlet støttebeløb i 2012: 550 000 LVL

Samlet støttebeløb i 2013: 550 000 LVL.

Maksimal støtteintensitet: Støtten til fremme af samarbejdet mellem landboforeninger og organisationer, der leverer serviceydelser til landbrugere, er på 100 % af udgifterne til de af tredjemand leverede serviceydelser for honorarer, der skal betales for ydelser, som hverken er vedvarende eller periodiske aktiviteter eller omfatter virksomheders sædvanlige driftsudgifter.

Støtten ydes til landboforeninger og organisationer til dækning af udgifterne i forbindelse med serviceydelserne.

Gennemførelsesdato:

Ordningens eller den individuelle støttes varighed:

Målet med støtten: Målet med støtten er at inddrage landboforeninger og organisationer i beslutningsprocessen og sikre udbredelse af oplysninger mellem de nationale administrative myndigheder, EU's institutioner og landbosamfundet.

Støtten ydes i henhold til artikel 15, stk. 2, litra c), i Kommissionens forordning (EF) nr. 1857/2006 af 15. december 2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001.

Berørt(e) sektor(er): Støtten skal ydes til små og mellemstore virksomheder, der beskæftiger sig med primærproduktion af landbrugsprodukter.

Den vil kunne ydes for både animalsk og vegetabilsk produktion.

Den støttetildelende myndigheds navn og adresse:

Latvijas Republikas Zemkopības ministrija Rīga, LV-1981 LATVIJA

Websted: http://www.zm.gov.lv/doc_upl/Atbalsts_NVO.pdf

Andre oplysninger: Støtten til samarbejdet mellem landboforeninger og organisationer vil blive ydet i henhold til artikel 15 i Kommissionens forordning (EF) nr. 1857/2006 af 15. december 2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001.

Støtten skal ydes i form af subsidierede serviceydelser og omfatter ikke direkte kontantbetalinger til landbrugerne, og støtten vil kunne ydes til alle, der er beskæftiget på dette område, på grundlag af objektive betingelser.

Ingen del af støtten forbliver hos de mellemliggende virksomheder, men udbetales fuldt ud til de endelige modtagere.

Der ydes ikke støtte med tilbagevirkende kraft for aktiviteter, som modtageren allerede har gennemført.

Støtte nr.: XA 56/09

Medlemsstat: Letland

Region: —

Støtteordningens benævnelse eller navnet på den virksomhed, der modtager en individuel støtte: Atbalsta shēma “Atbalsts kredītprocentu daļējai dzēšanai”.

Retsgrundlag: Ministru kabineta noteikumu “Noteikumi par valsts atbalstu lauksaimniecībai un tā piešķiršanas kārtību” 6. pielikums 1. programma 1.–15. punkts.

Forventede årlige udgifter til ordningen eller det samlede individuelle støttebeløb: Samlet støttebeløb i 2009: 10 000 000 LVL

Samlet støttebeløb i 2010: 10 000 000 LVL

Samlet støttebeløb i 2011: 10 000 000 LVL

Samlet støttebeløb i 2012: 10 000 000 LVL

Samlet støttebeløb i 2013: 10 000 000 LVL.

Maksimal støtteintensitet: Støtteintensiteten er på 40 til 60 %, og der kan ydes støtte til ansøgere, der beskæftiger sig med primærproduktion af landbrugsprodukter, og som har optaget lån eller indgået leasingaftale med henblik på investeringer i:

Støtten omfatter en andel af de renter, der faktisk betales for lånet eller leasingaftalen (bortset fra driftsleasing). Støtten svarer til det beløb, der overstiger en årlig rentesats på 4 %, eller den faktiske rentesats, hvis udlånsrenten er på under 4 %.

Støtten beregnes i overensstemmelse med artikel 19 i forordning (EF) nr. 1857/2006. Støtten kan ikke overstige følgende satser:

Gennemførelsesdato:

Ordningens eller den individuelle støttes varighed: Til den 30. december 2013

Målet med støtten: Målet med støtten er at fremme udviklingen af en rationel og effektiv landbrugsproduktion ved at reducere produktionsomkostninger og indføre moderne produktionsteknikker.

Støtten ydes i overensstemmelse med artikel 4 i Kommissionens forordning (EF) nr. 1857/2006 af 15. december 2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001.

Berørt(e) sektor(er): Støtten skal ydes til små og mellemstore virksomheder, der beskæftiger sig med primærproduktion af landbrugsprodukter.

Den støttetildelende myndigheds navn og adresse:

Zemkopības ministrija Rīga 2.2.2009. Latvijas Republikas Zemkopības ministrija Rīga, LV-1981 LATVIJA

Websted: http://www.zm.gov.lv/doc_upl/kreditprocentu_kompensacijas.pdf

Andre oplysninger: Støtten vil ikke blive ydet med tilbagevirkende kraft for aktiviteter, som modtageren allerede har gennemført.

Det maksimale støttebeløb til en virksomhed over en treårig periode kan ikke overstige 281 120 LVL (400 000 EUR) eller 351 400 LVL (500 000 EUR), hvis virksomheden er beliggende i et ugunstigt stillet område.

Der ydes ikke støtte til kriseramte virksomheder.

I overensstemmelse med artikel 4, stk. 10, i forordning (EF) nr. 1857/2006 ydes der ikke støtte til fremstilling af produkter, der efterligner eller erstatter mælk og mejeriprodukter.

Støtte nr.: XA 129/09

Medlemsstat: Frankrig

Region: Département des Yvelines

Støtteordningens benævnelse: Aides aux investissements dans les exploitations agricoles du département (Støtte til investeringer i departementets landbrugsbedrifter)

Retsgrundlag:

— article 4 du règlement (CE) no 1857/2006 de la Commission du 15 décembre 2006,

— article L 1511-2 à L 1511-5 du code général des collectivités territoriales,

— délibération du Conseil Général,

— convention entre la Chambre Interdépartementale de l’Agriculture d’Ile-de-France, l’Etat et le Conseil Général des Yvelines du 25 avril 2002 et son avenant du 20 juillet 2006.

Forventede årlige udgifter til ordningen eller det samlede individuelle støttebeløb: 230 000 EUR om året

Maksimal støtteintensitet:

— 40 % til anlægsinvesteringer til sikker opbevaring af flydende gødning og plantebeskyttelsesmidler og til etablering af påfyldnings- og rengøringsområder til gødningsspredere

— 10 % i de øvrige tilfælde.

Gennemførelsesdato: Fra datoen for offentliggørelse af ansøgningen om fritagelse på Kommissionens websted.

Ordningens eller den individuelle støttes varighed: Indtil den 31. december 2013

Målet med støtten: Formålet med denne støtteordning er at bistå landbrugsbedrifterne i Yvelines med at modstå det meget store pres, som byudviklingen udgør i dette departement, og gøre det muligt for landbruget at beholde sin plads i området for at bevare landbrugsaktiviteterne heri.

Dette er en videreførelse af den støtteordning, som blev anmeldt til og godkendt af Europa-Kommissionen under N 607/2001 og N 137/2005. Conseil Général ønsker at videreføre ordningen og tilpasse den til artikel 4 i Kommissionens forordning (EF) nr. 1857/2006 af 15. december 2006, og alle betingelser heri vil blive overholdt.

Denne ordning har afgørende betydning for departementet. Den danner udgangspunkt for forbedringer af såvel miljøkvaliteten som den økonomiske lønsomhed af landbruget i Yvelines.

Departementets ordning har gjort det muligt at fremme investeringerne i bedrifterne. Støttesatsen på 10 % og loftet på 11 000 EUR (i de fleste tilfælde) gjorde det nødvendigt for landbrugeren at bidrage i betydelig grad og udgjorde dermed hovedsageligt et incitament. Siden 2002 er antallet af ansøgninger om støtte steget støt fra 6 i 2002 til næsten 50 i 2007.

Der findes stadig mange projekter, og derfor ønsker Conseil Général, at den nye støtteordnings samlede budget skal beløbe sig til 230 000 EUR.

Forøgelsen af støtteniveauet til 40 % i 2005 til anlægsinvesteringer til sikker opbevaring af flydende gødning og plantebeskyttelsesmidler har været meget effektiv, og dette har gjort det muligt at etablere 41 opbevaringssteder til plantebeskyttelsesmidler og 23 lagertanke til flydende gødning på Yvelines’ landbrugsbedrifter. Denne vejledende støttesats vil blive forlænget for yderligere at øge antallet af berørte bedrifter og i samme grad mindske risiciene for utilsigtet forurening af vandområder.

Conseil Général har desuden tilpasset ordningen til de nye nationale tiltag på miljøområdet ved at opmuntre til investeringer med henblik på certificeringen Haute Valeur Environnementale (HVE) des exploitations agricoles, som er iværksat med miljølovgivningen Grenelle de l’Environnement.

For at være støtteberettigede skal investeringerne dermed overholde mindst et af nedenstående krav og opfylde målsætningerne i artikel 4 i forordning (EF) nr. 1857/2006:

bevarelse og forbedring af vandkvaliteten f.eks. anlæg til sikring af infrastrukturer til opbevaring af produkter, som udgør en risiko (fuelolie, gødning og plantebeskyttelsesmidler), og påfyldning af spredningsudstyr, hjælpeudstyr til anvendelse af spredningsudstyr (skylletank, dunkskyller, spredningsdyser og doseringsudstyr), som tilsigter at nedbringe forureningen, anlæg, der supplerer opfyldelsen af standarder for husdyrbrug, hvis det drejer sig om at gå videre end fællesskabsstandarderne, og udstyr til at forbedre præcisionslandbrugets effektivitet

miljøbevarelse f.eks. HVE-certificering, projekter, hvori der indgår udstyr til at forbedre forvaltningen af landbrugets vandressourcer eller investeringer med henblik på at indføre mere miljøvenlige dyrkningsmetoder inden for bl.a. frugtavl (udstyr af høj kvalitet til at styre og sikre en jævn vandtilførsel og udstyr til at vurdere vandbehovet som f.eks. trykmålere)

modernisering af specialiserede bedrifter f.eks. investeringer til gavn for opbygningen af en ny bedrift (boringer, når disse er uomgængeligt nødvendige), investeringer, som medfører en forbedring af kvaliteten, produktionsbetingelserne, hygiejneforholdene eller produktionsomkostningerne (etablering af regnvandsafskærmning, opførelse af en tunnel eller etablering af et vandingssystem osv.) og erhvervelse af innovativt miljøbeskyttelsesudstyr

forbedring af fødevarekvalitet og –sikkerhed f.eks. investeringer, der åbner mulighed for at forbedre opbevaringsforholdene (kølerum, lagerbygning osv.), udstyr til at lufte og sigte kornet på bedriften, udstyr og anlæg med henblik på at forbedre fødevarekvaliteten og -sikkerheden for tidlige afgrøder (kartofler) på bedriften

diversificeringsprojekter f.eks. konstruktioner og anlæg i tilknytning til såkaldt diversificeret husdyrhold, eller som indgår i produktionen af varer af regional karakter eller af et bestemt mærke eller varemærke (ombygning af en avlsbygning, opbevaring af foder eller foderkorn, indretning af bokse til hesteopdræt osv.), udstyr eller anlæg i tilknytning til oplagring af tidlige afgrøder inden for rammerne af en diversificeret kvalitetsproduktion eller med sigte på at øge værdien af en regional produktion.

Genanskaffelsesudgifter kan ikke komme i betragtning under ordningen uanset den bagvedliggende planlægning og investeringernes art. Derudover kan brugt materiel ikke komme i betragtning.

I overensstemmelse med artikel 4 i forordning (EF) nr. 1857/2006 vil der alene kunne ydes støtte til kunstvandingsmateriel eller kunstvandingsarbejder, hvis sådanne investeringer medfører en nedsættelse af det hidtidige vandforbrug på mindst 25 %.

For samtlige investeringsomkostninger for landbrugsbedrifter, der er fastsat i støtteordningen, begrænser Conseil Général støtten til udelukkende at omfatte landmænd, hvis anlæg opfylder miljø-, hygiejne- og dyrevelfærdsstandarder.

Støttesatsen i denne ordning fastsættes til 10 % med et loft på 11 000 EUR. Der indrømmes en undtagelse til opbevaring af flydende gødning og plantebeskyttelsesmidler, for hvilke støtten vil udgøre 40 % (støtten kan højst udgøre 4 500 EUR pr. anlæg).

Denne støtte kan supplere anden støtte. I den forbindes sikres det altid, at følgende lofter overholdes:

40 % (maksimum) af de støtteberettigede investeringer

50 % (maksimum) af de støtteberettigede investeringer, hvis de gennemføres af unge landmænd senest fem år efter deres etablering

60 % (maksimum) af investeringer, der medfører yderligere omkostninger til miljøbeskyttelse, forbedring af hygiejneforhold for husdyrhold eller øget husdyrvelfærd.

Det øgede støtteniveau i henseende til miljø, hygiejne og dyrevelfærd anvendes alene på den del af de støtteberettigede omkostninger, som er nødvendige for at opfylde formålet med forbedringen, og begrænses til de investeringer, som ikke øger produktionskapaciteten, og som går videre end de gældende mindstestandarder, eller foretages for at gennemføre nyligt indførte standarder på de betingelser, som er fastsat i artikel 2, nummer 10), eller artikel 4, stk. 2, litra e), i forordning (EF) nr. 1857/2006.

Berørt(e) sektor(er): Alle landbrugsbedrifter, som udøver deres aktiviteter på departementet Yvelines′ område.

Den støttetildelende myndigheds navn og adresse:

Monsieur le président du Conseil général des Yvelines Hôtel du département 2 place André Mignot 78012 Versailles Cedex FRANCE

Webadresse: http://www.yvelines.fr/yvelines_eco/documents/aide_invest_exploit_agri.pdf

Støtte nr.: XA 145/09

Medlemsstat: Spanien

Region: Comunitat Valenciana (Den selvstyrende region Valencia)

Støtteordning: Ayuda al Centro Integrado Apícola Valenciano

Retsgrundlag: Resolución de la Consellera de Agricultura Pesca y Alimentación, que concede la subvención basada en la línea nominativa descrita en la ley 17/2008 de presupuestos de la Generalitat

Forventede årlige udgifter: 50 000 EUR i 2009

Maksimal støtteintensitet: 100 % af den støtteberettigede udgift

Gennemførelsesdato: fra datoen for offentliggørelsen af registreringsnummeret på ansøgningen om fritagelse på webstedet for Kommissionens Generaldirektorat for Landbrug og Udvikling af Landdistrikter

Ordningens varighed: 2009

Målet med støtten: Målet med støtten er at yde følgende tjenester til biavlerne i Valencia og deres sammenslutninger:

analyse, sundhedskontrol og andre metoder til sporing af sygdomme i bistader

analyser og systemer, der sikrer, at handelsnormerne for honning og andre biavlsprodukter overholdes.

Der kan ydes støtte til de udgifter i forordning (EF) nr. 1857/2006, der er omfattet af artikel 10 (støtte i form af subsidierede tjenesteydelser) og artikel 14, stk. 2, litra b) (systemer til sikring af ægthed og overholdelse af handelsnormer).

Berørt(e) sektor(er): Biavlere i Valencia og deres sammenslutninger

Den støttetildelende myndigheds navn og adresse:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Websted: http://www.agricultura.gva.es/especiales/ayudas_agrarias/pdf/ciav2009.pdf

Støtte nr.: XA 159/09

Medlemsstat: Italien

Region: Emilia-Romagna (Camera di Commercio di Bologna)

Støtteordningens benævnelse eller navnet på den virksomhed, der modtager en individuel støtte: Regolamento camerale per l’assegnazione alle imprese della provincia di Bologna di contributi in conto abbattimento interessi per l’accesso al credito.

Retsgrundlag: Deliberazione della Giunta camerale n. 42 del 3 marzo 2009 che modifica il regime approvato con deliberazione di Giunta n. 185 del 16 settembre 2008 (XA nr.: 372/08).

Forventede årlige udgifter til ordningen eller det samlede individuelle støttebeløb: Samme beløb som de bekræftede årlige udgifter til XA 372/08.

Maksimal støtteintensitet: Samme intensitet som XA 372/08

Gennemførelsesdato: Støtten ydes fra den dato, hvor støttens nummer offentliggøres på det netsted, der forvaltes af generaldirektorat for udvikling af landbruget og landdistrikter.

Ordningens eller den individuelle støttes varighed: Indtil den 31. december 2013.

Målet med støtten: Samme målsætninger som XA 372/08.

Berørt(e) sektor(er): Samme sektorer som XA 372/08.

Den støttetildelende myndigheds navn og adresse:

Camera di Commercio I.A.A. di Bologna Piazza Mercanzia 4 40125 Bologna BO ITALY

Websted: http://www.bo.camcom.it/intranet/ALTRI-SERV/DIRITTO-AN/Consorzi-F/index.htm

Andre oplysninger: XA 372/08 ændres kun på følgende punkter:

det bliver nu muligt også at opnå støtte til finansiering, der ydes af anerkendte finansselskaber (tidligere ydedes støtten kun til banklån)

det bliver nu muligt at indgive støtteansøgninger også pr. edb

indsendelsesfristen tilpasses (60 dage efter meddelelsen om, at kredit- eller finansinstitutionen har godkendt finansieringen, dog senest den 30. april i året efter det år, hvori loftet er fastsat).